[image: image1.emf][image: image2.png]



ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 14,05 mii lei din bugetul local al Municipiului Focşani pe anul 2018 Colegiului Tehnic Edmond Nicolau Focşani  pentru organizarea Festivalului Național Școlar INOVAFEST 
              Consiliul Local al Muncipiului Focşani, judeţul Vrancea, întrunit în şedinţă ordinară,
           - Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 14,05 mii lei din bugetul local al Municipiului Focşani pe anul 2018 Colegiului Tehnic Edmond Nicolau Focşani  pentru organizarea Festivalului Național Școlar INOVAFEST, raportul Direcţiei economice înregistrat la nr. 44847/29.05.2018;

           - Văzând avizul favorabil al Comisiei de buget şi administraţie publică;

           - Având în vedere adresa nr. 2017/24.05.2018 înregistrată la nr. 44349/24.05.2018, transmisă de Colegiul Tehnic Edmond Nicolau Focșani;

      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 14,05 mii lei din bugetul local al Municipiului Focşani pe anul 2018 Colegiului Tehnic Edmond Nicolau Focşani  pentru organizarea Festivalului Național Școlar INOVAFEST, sumă care va fi utilizată astfel: 7,55 mii lei pentru cazare și masă, 2,00 mii lei pentru materiale promoționale (banere, diplome, cupe, mape, pixuri, etc) și 4,50 mii lei alte cheltuieli (taxe vizionare monumente istorice din județ, achiziție 100 cărți). 
               Art. 2 Suma prevăzută la art. 1 va fi utilizată de Colegiul Tehnic Edmond Nicolau Focşani din bugetul propriu, de la capitolul bugetar „Învăţământ” (65.02), subcapitolul bugetar „Învăţământ secundar superior”(65.02.04.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30).
               Art.3 Prezenta hotărâre va fi comunicată de către Serviciul  administraţie publică locală, agricultură, compartimentelor, serviciilor, Colegiului Tehnic Edmond Nicolau Focşani şi Primarului Municipiului Focşani, conform legii, care va asigura executarea acesteia prin Direcţia Economică și Compartimentul învățământ, tineret.
       PREŞEDINTE DE ŞEDINŢĂ, 

             Nedelcu Mihai                                              

Contrasemnează:
Secretarul Municipiului Focşani

      








Eduard Marian Corhană 
Municipiul Focşani, 30 mai 2018                                                      

